PMIndiaData/PMIndiaSum huggingface dataset:
রেল স্টেশনগুলির পুনরুন্নয়নের প্রস্তাবে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে বুধবার (৩ অক্টোবর) কেন্দ্রীয় মন্ত্রিসভার বৈঠকে ভারতীয় রেল স্টেশন উন্নয়ন নিগম লিমিটেডের মাধ্যমে রেল স্টেশনগুলির পুনরুন্নয়নের প্রস্তাবটি অনুমোদিত হয়েছে। সরলীকৃত প্রণালী এবং ৯৯ বছর পর্যন্ত দীর্ঘ মেয়াদী লিজের মাধ্যমে এই নিগম নোডাল এজেন্সি হিসাবে রেল স্টেশনগুলির পুনরুন্নয়নের কাজ সম্পাদন করবে। মন্ত্রিসভার এই সিদ্ধান্তের ফলে রেল স্টেশনগুলির জন্য বড় মাপের আধুনিকীকরণের পথ প্রশস্ত হবে এবং বিশ্বমানের পরিকাঠামো গড়ে উঠবে। রেল স্টেশনের আশেপাশের জমি ও খালি পড়ে থাকা জায়গার বাণিজ্যিক উন্নয়নের মাধ্যমে গুরুত্বপূর্ণ স্টেশনগুলির পুনরুন্নয়নের পরিকল্পনা করা হয়। রেল স্টেশনগুলির পুনরুন্নয়নের ফলে যাত্রীদের জন্য আধুনিক সুযোগ-সুবিধা গড়ে উঠবে, অতিরিক্ত আয়ের উৎস তৈরি হবে। এমনকি, রেল মন্ত্রককে কোনও রকম খরচের বোঝা বহন করতে হবে না। শুধু তাই নয়, রেল স্টেশনগুলির পুনরুন্নয়নের ফলে দেশের অর্থনীতিতে এর বিবিধ প্রভাব পড়বে। সেইসঙ্গে, কর্মসংস্থানের সুযোগ সৃষ্টি হবে এবং আর্থিক বিকাশ হার বৃদ্ধি পাবে। নোডাল এজেন্সি হিসাবে রেল স্টেশন উন্নয়ন নিগম লিমিটেড সুনির্দিষ্ট একটি স্টেশন বা কয়েকটি স্টেশনের জন্য সামগ্রিক পরিকল্পনা এবং বাণিজ্যিক রূপরেখা প্রস্তুত করবে। রেল মন্ত্রক বাণিজ্যিক রূপরেখা অনুমোদন করার পর ঐ নিগম বা অন্যান্য প্রকল্প উন্নয়ন সংস্থা স্টেশনের পুনরুন্নয়নের কাজ শুরু করবে। রেল স্টেশনগুলির এ ধরণের পুনরুন্নয়নমূলক প্রয়াসের ফলে বিশ্বমানের অত্যাধুনিক রেল স্টেশন গড়ে উঠবে, যা মিনি স্মার্টসিটি হিসাবেও কাজ করবে। রেল যাত্রীদের পাশাপাশি শিল্প সংস্থাগুলিও স্টেশন পুনরুন্নয়নের ফলে ব্যাপক লাভবান হবে। আন্তর্জাতিক রেল টার্মিনালগুলিতে যাত্রীদের জন্য যে ধরণের সুযোগ-সুবিধা থাকে, তা এবার দেশের স্টেশনগুলিতেও পাওয়া যাবে। একই সঙ্গে, স্থানীয় মানুষের জন্য রোজগারের বিপুল সুযোগও সৃষ্টি হবে বলে আশা করা হচ্ছে।
নয়ডায় ‘স্ট্যান্ড আপ ইন্ডিয়া’ কর্মসূচির সূচনা করলেন প্রধানমন্ত্রী : বন্টন করলেন ৫,১০০টি ই-রিক্সা

মঙ্গলবার‘স্ট্যান্ড আপ ইন্ডিয়া’ কর্মসূচির আনুষ্ঠানিক সূচনা করলেন প্রধানমন্ত্রী শ্রী নরেন্দ্র মোদী। শিল্পোদ্যোগ স্থাপনে ইচ্ছুকতপশিলি জাতি, তপশিলি উপজাতি এবং মহিলা প্রার্থীদের উৎসাহদানই এই কর্মসূচির লক্ষ্য ও উদ্দেশ্য। এর আওতায় প্রার্থীদের ১০ লক্ষ থেকে ১ কোটি টাকা পর্যন্ত ঋণ সহায়তাদানের সংস্থান রয়েছে। নয়ডায় এই কর্মসূচির উদ্বোধন উপলক্ষে সংশ্লিষ্ট গ্রহীতাদের মধ্যে বন্টন করা হয় ৫,১০০টি ই-রিক্সা। বাবু জগজীবন রামের জন্মবার্ষিকী উপলক্ষে এদিননয়ডায় তাঁর স্মৃতির উদ্দেশে শ্রদ্ধা নিবেদন করেন প্রধানমন্ত্রী। তিনি বলেন, বহু কঠিন ও গুরুত্বপূর্ণ মুহূর্তে বিভিন্ন সরকারি পদে থেকে দেশ ও জাতির সেবা করে গেছেনবাবু জগজীবন রাম।প্রসঙ্গত,তাঁর বিশিষ্ট অবদানেরওস্মৃতিচারণ করেন শ্রী নরেন্দ্র মোদী। প্রধানমন্ত্রী বলেন, তাঁর লক্ষ্য দেশে কর্মপ্রার্থীদের সংখ্যা বৃদ্ধি নয়, বরং দেশের যুবসমাজ যাতে নিজেরাই কর্মদাতা হয়ে উঠতে পারেন সেই লক্ষ্যেই কাজ করে চলেছেন তিনি। ‘স্ট্যান্ড আপ ইন্ডিয়া’ কর্মসূচি দলিত ও আদিবাসীদের জীবনযাত্রায় আমূল পরিবর্তন এনে দেবে বলে মন্তব্য করেন প্রধানমন্ত্রী। শ্রী মোদী বলেন, আমাদের উন্নয়ন প্রক্রিয়া আরও শক্তিশালী হয়ে উঠবে তখনই যখন দেশের দরিদ্র মানুষ সামিল হবেন এই প্রক্রিয়ার সঙ্গে। সমাবেশে উপস্থিত সকলের উদ্দেশে আহ্বান জানিয়ে প্রধানমন্ত্রী বলেন যে তাঁরা যেন তাঁদের সন্তানদের, বিশেষ করে কন্যাসন্তানদের লেখাপড়ার মাধ্যমে শিক্ষিত করে তোলেন। এর আগে, চা-পান অনুষ্ঠানে এই কর্মসূচির সুযোগ গ্রহণকারী ব্যক্তিদের পরিবার-পরিজনদের সঙ্গে এক আলাপচারিতায় মিলিত হন প্রধানমন্ত্রী। একটি ই-রিক্সা কিভাবে একটি পরিবারের জীবনধারণের মান আরও উন্নত করে তুলতে পারে সে সম্পর্কে পরিবার-পরিজনরা আলোচনা করেন প্রধানমন্ত্রীর সঙ্গে। পরে, একটি ই-রিক্সাতেও সওয়ার হন শ্রী মোদী। সেল ফোনের মাধ্যমে তিনি ই-রিক্সার ভাড়া মিটিয়ে দেন।
যুব সম্পর্কিত বিষয়েসহযোগিতা প্রসারের লক্ষ্যে ভারত-তিউনিসিয়া চুক্তি সম্পর্কে আলোচনা কেন্দ্রীয়মন্ত্রিসভার বৈঠকে

যুব সম্পর্কিত বিষয়েসহযোগিতা প্রসারের লক্ষ্যে ভারত ও তিউনিসিয়ার মধ্যে স্বাক্ষরিত চুক্তির বিষয়টিবুধবারআলোচিতহয় কেন্দ্রীয় মন্ত্রিসভার বৈঠকে।প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত মন্ত্রিসভার এই বৈঠক থেকে জানা যায় যে, সংশ্লিষ্ট চুক্তিটি স্বাক্ষরিত হয়গত বছর ৩০ অক্টোবর তারিখে নয়াদিল্লিতে। চুক্তির মূল উদ্দেশ্য হল আলোচনা ও মতবিনিময়এবং সেইসঙ্গে সংস্কৃতি ও মূল্যবোধের আদান-প্রদানের লক্ষ্যে ভারতের যুব সমাজের কাছেআন্তর্জাতিক প্রেক্ষাপটকে তুলে ধরা। বিশ্ব শান্তি ও সমঝোতা প্রচেষ্টায় ভারতীয় যুবসমাজ যাতে নিজেদের যুক্ত করার সুযোগ লাভ করে তা নিশ্চিত করতেই এই চুক্তিস্বাক্ষরের উদ্যোগ। সংশ্লিষ্ট চুক্তিটির মেয়াদ পাঁচ বছর।সহযোগিতার যে ক্ষেত্রগুলিকে এর আওতায় চিহ্নিত করা হয়েছে তার মধ্যে রয়েছে –যুববিনিময় কর্মসূচির আয়োজন, আন্তর্জাতিক পর্যায়ের সেমিনার ও সম্মেলনে আমন্ত্রণবিনিময়, প্রকাশিত তথ্য, চলচ্চিত্র, অভিজ্ঞতা বিবরণী, গবেষণা এবং আনুষঙ্গিকঅন্যান্য তথ্যের বিনিময়, যুব শিবির, যুব উৎসব এবং সহযোগিতামূলক অন্যান্য যুবঅনুষ্ঠান, সমীক্ষা সফর, যুব সংক্রান্ত বিষয়ে ছোটখাটো কর্মশালা ও আলোচনাচক্রইত্যাদিতে অংশগ্রহণ সহ বিভিন্ন বিষয়। /
পাটনা-ইন্দোরএক্সপ্রেস দুর্ঘটনায় নিহতদের পরিবার-পরিজনদের প্রতি সমবেদনা প্রধানমন্ত্রীর

পাটনা-ইন্দোরএক্সপ্রেস লাইনচ্যুত হওয়ার ঘটনায় নিহত যাত্রীদের আত্মীয়-পরিজনদের গভীর শোক ওসমবেদনা জানিয়েছেন প্রধানমন্ত্রী শ্রী নরেন্দ্র মোদী। উদ্বিগ্ন প্রধানমন্ত্রী একবার্তায় বলেছেন : “পাটনা-ইন্দোরএক্সপ্রেস লাইনচ্যুত হওয়ার ফলে প্রাণহানির ঘটনায় আমি ভীষণভাবে মর্মাহত। শোকসন্তপ্তপরিবারগুলির মতো উদ্বিগ্ন আমিও। এইমর্মান্তিক ট্রেন দুর্ঘটনায় যাঁরা আহত হয়েছেন তাঁদের সকলের জন্য প্রার্থনা জানাই।আমি এ বিষয়ে কথা বলেছি রেলমন্ত্রী শ্রী সুরেশ প্রভুর সঙ্গেও। তিনি ব্যক্তিগতভাবেপরিস্থিতির ওপর বিশেষ নজর রাখছেন।”
প্রধানমন্ত্রীর পৌরহিত্যে কোভিড-১৯ প্রতিরোধে প্রতিষেধক তৈরি এবং পরিকল্পনা বিষয়ে পর্যালোচনা বৈঠক

প্রধানমন্ত্রী শ্রী নরেন্দ্র মোদীর পৌরহিত্যে আজ এক উচ্চপর্যায়ের বৈঠকে কোভিড-১৯ প্রতিরোধে প্রতিষেধক তৈরির পরিকল্পনা এবং প্রস্তুতির বিষয়গুলি পর্যালোচনা করা হয়। কবে এই প্রতিষেধক তৈরি করা যাবে তা নিয়েও বৈঠকে আলোচনা হয়। প্রধানমন্ত্রী মনে করেন,ভারতের মতো বিশাল ও বৈচিত্র্যপূর্ণ জনসংখ্যার একটি দেশে প্রতিষেধক সরবরাহে ক্ষেত্রে অনেকগুলি বিষয় বিবেচনা করতে হবে। এরমধ্যে ওষুধ সরবরাহ শৃঙ্খলা ব্যবস্থাপনা, উচ্চ ঝুঁকিপূর্ণ ব্যক্তিদের ক্ষেত্রে অগ্রাধিকার, বেসরকারী ক্ষেত্র সহ এই প্রক্রিয়ায় জড়িত সমস্ত প্রতিষ্ঠানের মধ্যে সমন্বয় সাধন এবং নাগরিক সমাজের ভূমিকার অন্তর্ভুক্তির মত বিষয়গুলি রয়েছে। প্রধানমন্ত্রী এই ধরণের জাতীয় প্রচেষ্টায় চারটি গুরুত্বপূর্ণ বিষয় তুলে ধরেন। প্রথমত, দূর্বল উচ্চ ঝুঁকিপূর্ণ লোকেদের তাৎক্ষণিক প্রতিষেধক প্রদানের জন্য চিহ্নিত করা এবং তাদের অগ্রাধিকার দেওয়া । উদাহরণ স্বরূপ, চিকিৎসক, নার্স, স্বাস্থ্যকর্মী সহ সমনের সারির করোনা যোদ্ধা এবং সাধারণভাবে দূর্বল মানুষদের এই প্রতিষেধক দেওয়ার প্রয়োজন রয়েছে। দ্বিতীয়ত, যে কেউ যে কোনো জায়গায় কোনো শর্ত ছাড়াই প্রতিষেধক পেতে পারবেন,এ ক্ষেত্রে প্রতিবন্ধকতা তৈরি হওয়া উচিত নয় । তৃতীয়ত, প্রতিষেধকটির দাম যুক্তিসঙ্গত হতে হবে এবং সর্বজনীনভাবে উপলব্ধ হওয়া উচিত। কাউকেই এই প্রতিষেধক থেকে বঞ্চিত করা উচিত নয়। চতুর্থত প্রতিষেধক উপাদন থেকে প্রতিষেধক প্রদান এই সমস্ত প্রক্রিয়াতে প্রযুক্তি ভিত্তিক ২৪ ঘন্টার নজরদারি ব্যবস্থাপনা থাকা উচিত। প্রধানমন্ত্রী কর্মকর্তাদের একটি বিস্তৃত পদ্ধতিতে বর্তমানে ব্যবহৃত প্রযুক্তির বিকল্পগুলি মূল্যায়নের জন্য নির্দেশ দিয়েছেন, এতে সকলকে সবচেয়ে ভালভাবে এবং সময়মত প্রতিষেধক প্রদান করা সম্ভব হবে। প্রধানমন্ত্রী এ জাতীয় প্রতিষেধক প্রয়োগের জন্য অবিলম্বে বিশদ পরিকল্পনা গ্রহণের নির্দেশ দিয়েছেন। আলোচনায় প্রতিষেধক তৈরির বর্তমান অবস্থাও পর্যালোচনা করা হয়। প্রধানমন্ত্রী কোভিড-১৯এর বিরুদ্ধে প্রতিষেধক তৈরির ক্ষেত্রে সক্রিয় ভূমিকা পালনের জন্য ভারতের প্রতিশ্রুতির কথা তুলে ধরেন।
২০১৯ – এর সাধারণ নির্বাচনের পর লোকসভার অধিবেশনে মন্ত্রিসভার সায়

নতুন মন্ত্রিসভা গঠনের পর প্রথম বৈঠকে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা সপ্তদশ লোকসভার অধিবেশন আগামী ১৭ই জুন (সোমবার) শুরু করার প্রস্তাবে সায় দিয়েছে। সরকারি কাজকর্মের ওপর ভিত্তি করে অধিবেশন আগামী ২৬শে জুলাই (শুক্রবার) মুলতুবি হবে বলেও মন্ত্রিসভায় সিদ্ধান্ত হয়েছে। একইভাবে, রাজ্যসভার অধিবেশন আগামী ২০শে জুন বৃহস্পতিবার শুরু করার এবং ২৬শে জুলাই শুক্রবার মুলতুবি করার বিষয়েও সিদ্ধান্ত হয়েছে। অধ্যক্ষ নির্বাচন করা হবে আগামী ১৯শে জুন বুধবার। সংবিধানের ৮৭ নম্বর ধারার (১) উপধারা অনুযায়ী আগামী ২০শে জুন বৃহস্পতিবার বেলা ১১টায় সংসদের কেন্দ্রীয় কক্ষে উভয় সভার যৌথ অধিবেশনে রাষ্ট্রপতিকে ভাষণ দেওয়ার অনুরোধ জানানো হয়েছে। ২০১৯-২০’র কেন্দ্রীয় বাজেট আগামী ৫ই জুলাই (শুক্রবার) বেলা ১১টায় লোকসভায় পেশ করা হবে। বাজেট পেশের পর সংসদের দুই কক্ষের অধিবেশন সেদিনের মতো মুলতবি হয়ে যাবে।
প্রধানমন্ত্রী পুণেতে ভারতীয় এ্যাগ্রো ইন্ডাস্ট্রি ফাউন্ডেশনের সুবর্ণ জয়ন্তী ও প্রতি

প্রধানমন্ত্রী শ্রী নরেন্দ্র মোদী আজ পুণের ভারতীয় অ্যাগ্রো ইন্ডাস্ট্রি ফাউন্ডেশনের সুবর্ণ জয়ন্তী ওপ্রতিষ্ঠা দিবস উদযাপন অনুষ্ঠানে ভিডিও কনফারেন্সিং-এর মাধ্যমে ভাষণ দেবেন। প্রধানমন্ত্রী তাঁরঅ্যাকাউন্ট থেকে টুইট বার্তায় জানিয়েছেন “ বিকাল ৫টার সময় আমি পুণের ভারতীয় অ্যাগ্রো ইন্ডাস্ট্রি ফাউন্ডেশনের সুবর্ণজয়ন্তী ও প্রতিষ্ঠা দিবস উদযাপন অনুষ্ঠানে ভিডিও কনফারেন্সিং-এর মাধ্যমে ভাষণ দেব। ”
জাতীয় ক্রীড়া দিবসে খেলোয়াড়দের প্রধানমন্ত্রীর শুভেচ্ছা; মেজর ধ্যান চাঁদকে শ্রদ্ধা জানিয়েছেন

প্রধানমন্ত্রী শ্রী নরেন্দ্র মোদী জাতীয় ক্রীড়া দিবস উপলক্ষ্যে খেলোয়াড়দের শ্রদ্ধা জানিয়েছেন। প্রধানমন্ত্রী কিংবদন্তি ভারতীয় হকি খেলোয়াড় ধ্যান চাঁদের উদ্দেশেও শ্রদ্ধা নিবেদন করেছেন। প্রধানমন্ত্রী বলেছেন,” বিভিন্ন খেলায় যারা ভারতের হয়ে প্রতিনিধিত্ব করেছেন এবং আমাদের জাতিকে গর্বিত করেছেন, সেই সব বিশিষ্ট ক্রীড়া ব্যক্তিত্বদের চিরস্মরনীয় অবদানকে জাতীয় ক্রীড়া দিবসে উদযাপন করা হয়ে থাকে। তাঁদের জেদ ও অধ্যাবসায় অবিস্মরণীয়। আজ জাতীয় ক্রীড়া দিবসে আমরা মেজর ধ্যান চাঁদকে শ্রদ্ধা জানাই। তাঁর হকি স্টিকের জাদু কখনোই ভুলবার নয়। আজকের এই দিনে আমাদের প্রতিভাবান খেলোয়াড়দের সাফল্যের পেছনে তাঁদের পরিবার, কোচ ও সহায়ক কর্মচারীদের গুরুত্বপূর্ণ ভূমিকার জন্য এদেরও প্রশংসা প্রাপ্য। খেলাধুলাকে জনপ্রিয় করার জন্য এবং ভারতে ক্রীড়া জগতের প্রতিভাবানদের সাহায্য করার জন্য কেন্দ্র নানা উদ্যোগ গ্রহণ করেছে। খেলাধুলো এবং ফিটনেস ব্যায়ামকে দৈনন্দিন জীবনযাত্রার অঙ্গে পরিণত করার জন্য আমি সকলের কাছে আবেদন করব। এগুলির অনেক সুফল রয়েছে। সকলে আনন্দে থাকুন এবং সুস্থ থাকুন।“
মণিপুরের প্রতিষ্ঠা দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী আজ মণিপুরের প্রতিষ্ঠা দিবসে রাজ্যবাসীদের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “মণিপুর সংস্কৃতির জন্যই পরিচিত। বিভিন্ন ক্ষেত্রে মণিপুরের মানুষরা উল্লেখযোগ্য সাফল্য রেখেছে। আগামীদিনে তাঁরা যাতে আরও উন্নতি করতে পারেন, সেজন্য প্রার্থনা জানাই।” /
মন্ত্রীপরিষদের নতুন সদস্যদের প্রধানমন্ত্রীর অভিনন্দন

নতুনদিল্লি, ৭ই জুলাই, ২০২১ প্রধানমন্ত্রী শ্রী নরেন্দ্র মোদী, তাঁর যে সব সহকর্মী আজ শপথ নিয়েছেন, তাঁদের অভিনন্দন জানিয়েছেন এবং মন্ত্রীত্বের কার্যকাল খুব ভাল কাটুক, এই শুভেচ্ছাও জানিয়েছেন। এক ট্যুইট বার্তায় প্রধানমন্ত্রী বলেছেন, “যে সব সহকর্মী আজ শপথ নিয়েছেন, আমি তাঁদের অভিনন্দন জানাই এবং মন্ত্রীত্বের কার্যকাল খুব ভাল কাটুক, এই শুভেচ্ছা রইল। মানুষের চাহিদা পূরণে আমাদের কাজ অব্যাহত থাকবে এবং আমরা শক্তিশালী ও সমৃদ্ধ ভারত গড়ে তুলব #Govt4Growth ।“
কেন্দ্রীয় মন্ত্রিসভা ভারত ও অস্ট্রিয়ার মধ্যে প্রযুক্তি ক্ষেত্রে একটি সমঝোতা অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভারতের সড়ক পরিবহণ ও মহাসড়ক মন্ত্রক এবং অস্ট্রিয়া পরিবহণ, উদ্ভাবন এবং প্রযুক্তি বিষয়ক ফেডারেল মন্ত্রকের সঙ্গে সড়ক পরিকাঠামো ক্ষেত্রে প্রযুক্তি সংক্রান্ত সহযোগিতা বিষয়ে একটি সমঝোতাপত্র অনুমোদন করা হয়েছে। এই সমঝোতার মাধ্যমে সড়ক পরিবহণ, পরিবহণ পরিকাঠামো উন্নয়ন, পরিচালন ও প্রশাসন, সড়ক নিরাপত্তা এবং অত্যাধুনিক পরিবহণ ব্যবস্থা গড়ে তোলার ক্ষেত্রে দ্বিপাক্ষিক সহযোগিতা সংক্রান্ত একটি কাঠামো তৈরি করা হবে। এছাড়া, দু’দেশের মধ্যে বাণিজ্য ও আঞ্চলিক ক্ষেত্রের সহযোগিতা সংক্রান্ত দ্বিপাক্ষিক সম্পর্কের উন্নয়নে এই সমঝোতা কার্যকর ভূমিকা নেবে বলে আশা করা হচ্ছে।
সুজিত উইলসনকে নিরাপদে উদ্ধারের জন্য প্রধানমন্ত্রীর প্রার্থনা

সুজিত উইলসনকে নিরাপদে উদ্ধারের জন্য প্রার্থনা জানালেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন, তিনি সুজিতের উদ্ধার কাজের অগ্রগতি নিয়ে তামিলনাড়ুর মুখ্যমন্ত্রী ডঃ এড়াপাড়ি পালানিস্বামীর সঙ্গে কথা বলেছেন। সুজিতকে নিরাপদে উদ্ধারের জন্য সবরকম প্রয়াস চালানো হবে বলেও প্রধানমন্ত্রী জানিয়েছেন। /
জম্মু ওকাশ্মীরের রিয়াসিতে সড়ক দুর্ঘটনা : উদ্বেগ প্রধানমন্ত্রীর

জম্মু ও কাশ্মীরের রিয়াসিতে এক সড়ক দুর্ঘটনারকারণে প্রাণহানির সংবাদে উদ্বিগ্ন ও বিচলিত প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “জম্মু ও কাশ্মীরের যে সমস্ত পরিবার রিয়াসিরদুর্ভাগ্যজনক সড়ক দুর্ঘটনায় তাঁদের প্রিয়জনকে হারিয়েছেন তাঁদের সঙ্গেই সমানভাবে উদ্বিগ্নও চিন্তিত আমিও। আহতদের দ্রুত সুস্থ হয়ে ওঠার জন্যও প্রার্থনা জানাই।” /
শহীদ দিবসে মহাত্মা গান্ধী ও অন্যান্য শহীদদের প্রতি শ্রদ্ধা নিবেদন প্রধানমন্ত্রীর

শহীদ দিবসে মহাত্মা গান্ধীর স্মৃতির উদ্দেশে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। সেইসঙ্গে, যাঁরা জাতির সেবায় জীবন বিসর্জন দিয়েছেন, তাঁদের উদ্দেশেও শ্রদ্ধা জানিয়েছেন তিনি। এক বার্তায় প্রধানমন্ত্রী বলেছেন, “পূজ্য বাপু কি পুণ্যতিথি পর উনকো শত শত নমন। প্রিয় বাপুর পুণ্যতিথিতে আমার শ্রদ্ধা জানাই”। জাতির সেবায় যাঁরা আত্মবলিদান দিয়েছেন, সেই সমস্ত শহীদদের শৌর্য ও সাহসিকতার কথাও স্মরণ করেন প্রধানমন্ত্রী। তিনি বলেন, “তাঁদের উৎসর্গের ঘটনা আমাদের স্মৃতিতে অক্ষয় হয়ে থাকবে”।
‘শিশুদের বিনামূল্যে ও বাধ্যতামূলক শিক্ষা অধিকার আইন, ২০০৯’-এর সংশোধনীর অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা ‘শিশুদের বিনামূল্যে ও বাধ্যতামূলক শিক্ষা অধিকার আইন (আর.টি.ই.), ২০০৯’-এর সংশোধনীর অনুমোদন দিল| এর ফলে ৩১ মার্চ ২০১৫ পর্যন্ত বিদ্যালয় কর্তৃপক্ষের নির্দিষ্ট ন্যূনতম যোগ্যতা অনুসারে নিযুক্ত সমস্ত শিক্ষক-শিক্ষিকাদের প্রশিক্ষণের মেয়াদ চার বছরের জন্য অর্থাৎ ২০১৯ সালের ৩১ মার্চ পর্যন্ত বর্ধিত করার বিষয়টি সুনিশ্চিত করবে| এর ফলে কর্মরত প্রশিক্ষণহীন প্রাথমিক শিক্ষক-শিক্ষিকারা তাদের প্রশিক্ষণ সমাপ্ত করতে পারবেন এবং তাতে দেশের প্রাথমিক পর্যায়ে কর্মরত শিক্ষক-শিক্ষিকাদের একটা ন্যূনতম গুণমান সম্পন্ন যোগ্যতা থাকবে| এটাও সুনিশ্চিত হবে যে, শিক্ষার গুণমান বজায় রাখার জন্য জরুরি বলে বিবেচিত গুণমান শিক্ষক-শিক্ষিকাদের রয়েছে| তাতে দেশের শিক্ষিক-শিক্ষিকাদের গুণমান, শিক্ষার পদ্ধতির মানোন্নয়ন হবে এবং ছেলেমেয়েদেরও শিক্ষা বৃদ্ধি পাবে| এতে সরকার যে প্রাথমিক শিক্ষার গুণমানের উন্নয়নে গুরুত্ব দিচ্ছে তা আরও শক্তিশালী হবে| ‘শিশুদের বিনামূল্যে ও বাধ্যতামূলক শিক্ষা অধিকার আইন (আর.টি.ই.), ২০০৯’ কার্যকর হয় ২০১০ সালের পয়লা এপ্র্রিল থেকে| এর মাধ্যমে ৬-১৪ বছর বয়সী সমস্ত শিশুদের প্রাথমিক শিক্ষা বিনামূল্যে ও বাধ্যতামূলক করার বিষয়টি রূপায়িত করা হচ্ছে| এই আইন অনুসারে প্রাথমিক শিক্ষকদের ন্যূনতম যোগ্যতা থাকা বাধ্যতামূলক| বিভিন্ন রাজ্য সরকারের তথ্য থেকে পাওয়া যাচ্ছে, দেশে প্রাথমিক শিক্ষায় রয়েছে ৬৬.৪১ লক্ষ শিক্ষক-শিক্ষিকা| এর মধ্যে ১১ লক্ষ এখনও প্রশিক্ষিত নন| যাদের মধ্যে ৫.১২ লক্ষ হচ্ছেন সরকারি ও সরকারি সহায়তার বিদ্যালয়ের এবং ৫.৯৮ লক্ষ হচ্ছে বেসরকারি বিদ্যালয়ের| A.D
অর্থ তছরুপ মামলায় সম্পত্তি বাজেয়াপ্তর জন্য জি-২০ সম্মেলনে ভারতের ৯টি পরামর্শ

· ঋণ খেলাপিদের মোকাবিলায় জি-২০ গোষ্ঠীভুক্ত দেশগুলির মধ্যে শক্তিশালী সহযোগিতা বৃদ্ধিতে গুরুত্ব। · আইনি প্রক্রিয়ার মধ্যে সহযোগিতা বৃদ্ধি। ঋণ খেলাপিদের দ্রুত প্রত্যার্পণের বিষয়ে গুরুত্ব। · সব ঋণ খেলাপিদের প্রবেশ বন্ধ করতে ও অন্য দেশকে তাদের নিরাপদ স্থান হিসাবে চিহ্নিত না করতে জি-২০ গোষ্ঠীভুক্ত দেশগুলির একটি কার্যকর প্রক্রিয়া গঠনে গুরুত্ব। · দুর্নীতির বিরুদ্ধে রাষ্ট্রসংঘের নীতি, সংঘবদ্ধ অপরাধের বিরুদ্ধে রাষ্ট্রসংঘের নীতিগুলির মূল চিন্তাভাবনাকে, বিশেষ করে, আন্তর্জাতিক সহযোগিতার বিষয়টি কার্যকর করা। · ঋণ খেলাপিদের সম্পর্কে যথাসময়ে তথ্য আদান-প্রদানের জন্য সংশ্লিষ্ট সংস্থাগুলির মধ্যে আন্তর্জাতিক সহযোগিতা বৃদ্ধির বিষয়টিতে প্রাধান্য দেওয়ার পরামর্শ। · ঋণ খেলাপি অভিযুক্তদের চিহ্নিত করার জন্য এর একটি নির্দিষ্ট পরিচয়পত্র তৈরি করা। · ঋণ খেলাপি অভিযুক্তদের বিরুদ্ধে আইনিভাবে লড়াইয়ের জন্য একটি সর্বসম্মত নীতি-প্রক্রিয়া গঠন এবং প্রতিটি জি-২০ দেশের নিজস্ব আইন অনুসারে একটি সংঘবদ্ধ নীতি-নির্দেশিকা তৈরি। · দেশ ছেড়ে পালিয়ে যাওয়া-সহ নীতি খেলাপের বিভিন্ন ঘটনার বিরুদ্ধে সাফল্য অর্জন করলে সেগুলি নিয়ে আলোচনার জন্য একটি সাধারণ মঞ্চ গঠন। · যেসব ঋণ খেলাপিদের দেশে কর বাকি রয়েছে, তাদের সম্পত্তি বাজেয়াপ্ত বা বাড়ি বাজেয়াপ্তর জন্য জি-২০ মঞ্চের উদ্যোগ নেওয়ার প্রয়োজনীয়তার গুরুত্ব আরোপ। …
বিম্‌স্টেক-এর বিংশতিতম বর্ষউদযাপনের মুহূর্তে শুভেচ্ছা ও অভিনন্দন প্রধানমন্ত্রীর

বিম্‌স্টেক-এরবিংশতিতম বর্ষ উপলক্ষে মঙ্গলবার বিম্‌স্টেক রাষ্ট্রগুলিকে শুভেচ্ছা ও অভিনন্দনজানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “আজ একটিবিশেষ দিন। বিম্‌স্টেক-এর বিংশতিতম বর্ষ আমরা উদযাপন করছি। সকল বিম্‌স্টেকরাষ্ট্রকে জানাই আমার অভিনন্দন। আঞ্চলিকসহযোগিতা প্রসারের ক্ষেত্রে বিম্‌স্টেক হল এক স্বাভাবিক মঞ্চ বিশেষ। শান্তি ওউন্নয়নের লক্ষ্যে অঙ্গীকার বিম্‌স্টেক পরিবারকে পরস্পর সংযুক্ত করে তুলেছে।” /
প্রধানমন্ত্রীর জাপান সফরকালে প্রেস বিবৃতি

জাপানের মাননীয় প্রধানমন্ত্রী এবং আমার ঘনিষ্ঠ বন্ধু আবেজি, সম্মানিত প্রতিনিধিবৃন্দ, বন্ধুগণ, নমস্কার! কোন্নচিওয়া! এখানে টোকিও শহরে এবং তার আগে য়ামানাশি শহরে এবং নিজের বাড়িতে মাননীয় প্রধানমন্ত্রী আবে সান যে আত্মীয়তার সঙ্গে আমাকে স্বাগত জানিয়েছেন, তাঁর সক্রিয় অংশগ্রহণে আমার এবারের জাপান সফরের সাফল্য আরও অবিস্মরণীয় হয়ে উঠেছে। জাপান প্রাচ্য এবং পাশ্চাত্য সভ্যতার সর্বশ্রেষ্ঠ গুণগুলির সঙ্গমে গড়ে উঠেছে। এটি সেই মহান দেশ যারা বিশ্বকে শিখিয়েছে যে মানবজাতির উন্নয়নের পথ শ্বাশত, পুরাতন এবং নতুনের মধ্যে সংঘর্ষের নয়, তাদের সহ-অস্তিত্ব ও সৃজনের। নতুনকে স্বাগত জানানো আর পুরনোকে সম্মান জানানো এটি বিশ্ব সভ্যতাকে জাপানের সর্বোত্তম উপহার। পাশাপাশি, ভারত এবং জাপানের একটি নিবিড় সম্পর্ক রয়েছে। মহামাননীয়েষু, জাপান এবং ভারতের সম্পর্ক প্রশান্ত মহাসাগরের মতো গভীর ও বিস্তৃত। এই সম্পর্ক গণতান্ত্রিক মূল্যবোধ এবং স্বাধীনতার প্রতি ও আইনের শাসনের প্রতি আমাদের মিলিত দায়বদ্ধতার ভিত্তিতে গড়ে উঠেছে। আমাদের সম্পর্ককে ভবিষ্যতে আরও উন্নত করতে একটি বিশাল দৃষ্টিভঙ্গি নিয়ে গতকাল এবং আজ আবে সানের সঙ্গে আমার অত্যন্ত কার্যকরী আলোচনা হয়েছে। আজ আমাদের যৌথ দৃষ্টিভঙ্গি নির্ভর চুক্তিতে উভয়েই স্বাক্ষর করেছি। এই চুক্তি আগামীদিনে আমাদের ভবিষ্যতকে নতুন আলো দেখাবে। আমাদের সহযোগিতাকে ডিজিটাল অংশীদারিত্ব থেকে সাইবার স্পেস পর্যন্ত, স্বাস্থ্য থেকে প্রতিরক্ষা নিরাপত্তা পর্যন্ত এবং সাগর থেকে অন্তরীক্ষ পর্যন্ত – প্রত্যেক ক্ষেত্রে আমাদের এই চুক্তি পূর্ণ সহমতিতে গড়ে উঠেছে। আমাকে বলা হয়েছে যে জাপানের বিনিয়োগকারীরা ভারতে ২.৫ বিলিয়ন ডলার নতুন বিনিয়োগ ঘোষণা করেছে। এর ফলে, ভারতে প্রায় ৩০ হাজার কর্মসংস্থান হবে। এই সফরে আমরা যে চুক্তি স্বাক্ষর করেছি তাতে দ্বিপাক্ষিক ‘কারেন্সি সোয়াপ’ ব্যবস্থা নিয়ে আমাদের পূর্ণ সহমতিতে পারস্পরিক বিশ্বাস এবং আর্থিক লেনদেনের ক্রমবর্ধমান ঝোঁক স্পষ্ট পরিলক্ষিত হয়। বন্ধুগণ, একবিংশ শতাব্দী এশিয়ার শতাব্দী। কিন্তু এর রূপ কেমন হবে তা নিয়ে প্রশ্ন রয়েছে। কারা লাভবান হবে, কী করতে হবে তা নিয়ে অনেক প্রশ্ন রয়েছে। কিন্তু একটি বিষয় স্পষ্ট, ভারত এবং জাপানের সহযোগিতা ছাড়া একবিংশ শতাব্দী এশিয়ার শতাব্দী হয়ে উঠতে পারে না। আবে সান এবং আমি, আমাদের বিদেশ এবং স্বরাষ্ট্র মন্ত্রীদের মধ্যে ২+২ বার্তালাপের ক্ষেত্রে সহমত হয়েছি। এর উদ্দেশ্য, বিশ্ব শান্তি এবং স্থিরতাকে উৎসাহ প্রদান। আন্তর্জাতিক সৌর সঙ্ঘে জাপানের প্রবেশ বা জাপানের অন্তর্ভুক্তিকরণ বিশ্বের উন্নয়নে এ হেন সহযোগিতার আরেকটি উজ্জ্বল উদাহরণ হয়ে উঠবে। বন্ধুগণ, আগামী বছর জাপান ওসাকায় জি-২০ শীর্ষ সম্মেলনের আয়োজন করবে। আগামী বছর জাপান রাগবি বিশ্ব কাপেরও আয়োজন করবে। প্রথমবার এশিয়ার কোন দেশ এই প্রতিযোগিতার আয়োজন করতে চলেছে। আর, তারপর ২০২০-তে অলিম্পিকের আয়োজনও টোকিওতে হতে চলেছে। এই সমস্ত গুরুত্বপূর্ণ আন্তর্জাতিক অনুষ্ঠানের জন্য আমার পক্ষ থেকে এবং গোটা ভারতের পক্ষ থেকে আপনাদের সকলকে হার্দিক শুভকামনা জানাই। বন্ধুগণ, ভারত-জাপান সম্পর্কের প্রগতি জাপানের কাইজন দর্শনের মতোই অসীম। প্রধানমন্ত্রী আবের সঙ্গে মিলে আমি এই সম্পর্ককে আরও শক্তিশালী করার জন্য দায়বদ্ধ। আমি আরেকবার আবে সানকে, জাপান সরকারকে এবং আপনাদের সবাইকে আন্তরিক ধন্যবাদ ও শুভেচ্ছা জানাই। দোমো ওরিগাতো গোজাইমস।
তাইপেই-র ইন্ডিয়া-তাইপেই অ্যাসোসিয়েশন এবং ভারতের তাইপেই অর্থনৈতিক ও সাংস্কৃতিক কেন্দ্রের মধ্যে দ্বিপাক্ষিক বিনিয়োগ চুক্তি স্বাক্ষরে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার (২৪শে অক্টোবর) কেন্দ্রীয় মন্ত্রিসভার বৈঠকে তাইপেই-র ইন্ডিয়া-তাইপেই অ্যাসোসিয়েশন (আইটিএ) এবং ভারতের তাইপেই অর্থনৈতিক ও সাংস্কৃতিক কেন্দ্রের (টিইসিসি) মধ্যে দ্বিপাক্ষিক বিনিয়োগ চুক্তি বা বিআইএ স্বাক্ষরের প্রস্তাবটি অনুমোদিত হয়েছে। দ্বিপাক্ষিক এই বিনিয়োগ চুক্তি স্বাক্ষরের ফলে উভয় পক্ষের মধ্যে লগ্নি প্রবাহ বৃদ্ধি পাবে বলে মনে করা হচ্ছে। সেইসঙ্গে, চুক্তিটি আইটিএ এবং টিইসিসি-র মধ্যে পারস্পরিক ভিত্তিতে বিনিয়োগকে সুরক্ষা প্রদান করবে। এমনকি, এই চুক্তির ফলে বিনিয়োগকারী আস্থা ও লগ্নির সুযোগ-সুবিধাও বৃদ্ধি পাবে। এর ফলে, লগ্নিকারীদের জন্য বিনিয়োগের এক অনুকূল বাতাবরণ গড়ে উঠবে। প্রত্যক্ষ বিদেশি বিনিয়োগের (এফডিআই) এক উপযুক্ত গন্তব্য হিসেবে ভারতকে তুলে ধরতেও এই চুক্তিটি সহায়ক হবে। /
নব নিযুক্ত মন্ত্রীদের উদ্দেশ্যে লোকসভায় প্রধানমন্ত্রীর উদ্বোধনী ভাষণের মূল অনুবাদ

১৯শে জুলাই, ২০২১, নয়াদিল্লি সকলের গর্বিত হওয়া উচিত যে এবার এবং তফশিলি জাতি এবং উপজাতিভুক্তদের মধ্যে বেশ কয়েকজন মহিলা এবং অন্যান্য ব্যক্তি মন্ত্রীপদে শপথ নিয়েছেনঃ প্রধানমন্ত্রী মনে হচ্ছে অনেকেই মহিলা, উপজাতি, তফশিলি জাতি এবং পিছিয়ে পড়া সম্প্রদায়ের সদস্যদের মন্ত্রী হওয়া সহ্য করতে পারছে নাঃ প্রধানমন্ত্রী মাননীয় অধ্যক্ষ মহোদয়, আমি ভেবেছিলাম, বড় সংখ্যায় আমাদের মহিলা সাংসদেরা মন্ত্রী হয়েছেন, তাই আজ সদনে উৎসাহের আমেজ থাকবে। আজ আমি খুব খুশি যে আমাদের দলিত ভাইয়েরা মন্ত্রীপদ পেয়েছেন। আমি খুশি যে আমাদের আদিবাসী, তফশিলি জাতির বন্ধুদের অনেকেই মন্ত্রীপদ পেয়েছেন। মাননীয় অধ্যক্ষ মহোদয়, এইবার সদনে আমাদের কৃষক পরিবারের যে সাংসদ বন্ধুরা রয়েছে, গ্রামীণ এলাকা থেকে যারা রয়েছেন, সামাজিক-আর্থিকভাবে পিছিয়ে পড়া সম্প্রদায় থেকে যারা রয়েছেন, ওবিসি সম্প্রদায় থেকে যারা রয়েছেন, অনেক বড় সংখ্যায় তাঁরা মন্ত্রীসভায় সুযোগ পেয়েছেন, তাঁদের পরিচয় করাতে পারলে আমি অত্যন্ত খুশি হতাম, প্রত্যেক বেঞ্চ থেকে, বেঞ্চ বাজিয়ে তাঁদের সম্মান জানানো হতো। কিন্তু দেশের দলিত মন্ত্রীপদ পাবেন, দেশের মহিলারা মন্ত্রীপদ পাবেন, দেশের ওবিসি মন্ত্রীপদ পাবেন, দেশের কৃষকের ছেলে মন্ত্রীপদ পাবেন, এটা কিছু মানুষ সহ্য করতে পারেনা, তাই তাঁদের পরিচয় পর্যন্ত করাতে দেয় না। আর সেজন্যেই মাননীয় অধ্যক্ষ মহোদয়, মন্ত্রীসভায় নবনিযুক্ত সদস্যদের লোকসভায় স্বাগত হিসেবে বিবেচনা করা হোক।
ভারতকে ভবিষ্যতে খেলাধূলায় প্রস্তুত করে তোলার জন্য শ্রী অনুরাগ সিং ঠাকুর নিবন্ধ লিখেছেন

নয়াদিল্লি, ২১ অগাস্ট, ২০২১ কেন্দ্রীয় যুব বিষয়ক ও ক্রীড়া তথা তথ্য ও সম্প্রচার মন্ত্রী শ্রী অনুরাগ সিং ঠাকুর ভারতকে ভবিষ্যতে খেলাধূলার ক্ষেত্রে প্রস্তুত করে তোলার জন্য যে নিবন্ধ লিখেছেন, প্রধানমন্ত্রীর কার্যালয়ের পক্ষ থেকে তা শেয়ার করা হয়েছে। এই নিবন্ধে অদূর ভবিষ্যতে ভারতকে খেলাধূলার ক্ষেত্রে প্রস্তুত করে তোলার কথা বলা হয়েছে। প্রধানমন্ত্রীর কার্যালয়ের পক্ষ থেকে এ সম্পর্কে এক ট্যুইটে বলা হয়েছে, “কেন্দ্রীয় মন্ত্রী শ্রী @ianuragthakur অদূর ভবিষ্যতে ভারতকে ক্রীড়া ক্ষেত্রে প্রস্তুত করে তোলার জন্য নিবন্ধ লিখেছেন”।
সিকিমের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর

প্রধানমন্ত্রী শ্রী নরেন্দ্র মোদী সিকিমের প্রতিষ্ঠা দিবস উপলক্ষে সেই রাজ্যের বাসিন্দাদের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, ‘সিকিমের প্রতিষ্ঠা দিবসে শুভেচ্ছা জানাচ্ছি। মেধাবী এবং সহানুভুতিশীল ব্যক্তিদের জন্য সিকিম সর্বদা বহু ক্ষেত্রে দেশের অগ্রগতি সমৃদ্ধ করেছে। জৈব চাষের ক্ষেত্রে সিকিমের অগ্রগতি সর্বত্র প্রশংসিত হয়েছে। আগামী বছরগুলিতে সিকিমের অগ্রগতির জন্য প্রার্থনা করছি।’
কাবুলে জঙ্গি হামলার কঠোর নিন্দা করলেন ভারতের প্রধানমন্ত্রী

কাবুলে জঙ্গিহানার তীব্র নিন্দা করলেন প্রধানমন্ত্রী শ্রী নরেন্দ্র মোদী। সন্ত্রাসমোকাবিলায় আফগানিস্তানের সরকার ও জনসাধারণের পাশে থাকারই অঙ্গীকার করেছেন তিনি। একবার্তায় তিনি বলেছেন : “কাবুলেরজঙ্গিহানার কঠোর নিন্দা জানাই। যাঁরা সন্ত্রাসের বলি হয়েছেন, তাঁদেরপরিবার-পরিজনদের সমব্যথী আমিও। সন্ত্রাসমোকাবিলায় আফগানিস্তানের সরকার ও জনসাধারণের সঙ্গেই রয়েছি আমরা”।
বারাণসীতেপ্রধানমন্ত্রী  : শিলান্যাস করলেন সুপার স্পেশালিটিহাসপাতাল ও ক্যান্সার সেন্টারের

বৃহস্পতিবারবারাণসী সফরকালে বেনারস হিন্দু বিশ্ববিদ্যালয়ে আয়োজিত এক অনুষ্ঠানে মহামান্যপণ্ডিত মদন মোহন মালব্য ক্যান্সার সেন্টার এবং শতবার্ষিকী সুপার স্পেশালিটিহাসপাতালের শিলান্যাস করেন প্রধানমন্ত্রী শ্রী নরেন্দ্র মোদী। অনুষ্ঠানেবক্তব্য রাখতে গিয়ে প্রধানমন্ত্রী বলেন, চিকিৎসা বিজ্ঞানে প্রযুক্তির ভূমিকাউত্তরোত্তর বৃদ্ধি পেয়ে চলেছে। এই পরিস্থিতিতে দেশে শ্রেষ্ঠ চিকিৎসা ব্যবস্থাগড়েতোলার কাজে বিশেষ উদ্যোগ গ্রহণ করেছে কেন্দ্রীয় সরকার। তিনি বলেন, এই মুহূর্তে যাবিশেষভাবে জরুরি, তা হল দেশবাসীর কাছে, বিশেষত দরিদ্র সাধারণ মানুষের কাছে সুলভস্বাস্থ্য ব্যবস্থার সুযোগ পৌঁছে দেওয়া। ১২৫ কোটিভারতবাসীর ওপর তাঁর যে বিশেষ আস্থা ও বিশ্বাস রয়েছে, সেকথা উল্লেখ করে শ্রী মোদীবলেন, ভারতের জনসাধারণকে তিনি নিঃস্বার্থ বলেই মনে করেন। তাই, তাঁদের আশীর্বাদ লাভকরার অর্থ হল সর্বশক্তিমানেরই পরম আশীর্বাদ লাভ করা। অনুষ্ঠানেভাষণদানকালে প্রধানমন্ত্রী বলেন, অনলাইন ব্যাঙ্ক ব্যবস্থার প্রতি যুব সমাজকে আরওবেশি মাত্রায় আকৃষ্ট করে তোলা প্রয়োজন। বারাণসীর কবীরনগরএলাকাটিও পরিদর্শন করেন প্রধানমন্ত্রী। আইপিডিএস এবং ‘হৃদয়’ কর্মসূচির আওতায়সেখানে ভূগর্ভস্থ কেবল পাতার কাজ এবং ঐতিহ্যমণ্ডিত স্থানগুলিকে আলোকিত করারকর্মসূচিও প্রত্যক্ষ করেন তিনি । এছাড়াও, সেখানে তিনি আলাপচারিতায় মিলিত হন স্থানীয় ছাত্রছাত্রীদের সঙ্গে। পরে,ডিএলডব্লিউ গ্রাউন্ডে কর্মচারী রাজ্য বিমা নিগমের একটি সুপার স্পেশালিটিহাসপাতালের শিলান্যাস করেন প্রধানমন্ত্রী। উদ্বোধন করেন বাণিজ্যিক সহায়তাদানকেন্দ্র ও কারুশিল্প সংগ্রহশালারও।
প্রধানমন্ত্রী পুনেতে আখের মূল্যমানশৃঙ্খলা নিয়ে ‘ভিশন ২০২৫ সুগার’  

শীর্ষক আন্তর্জাতিক সম্মেলন ও প্রদর্শনীরউদ্বোধন করলেন

প্রধানমন্ত্রী রবিবার পুনেতে আখের মূল্যমান শৃঙ্খলা নিয়ে‘ভিশন ২০২৫ সুগার’ শীর্ষক সম্মেলন ও প্রদর্শনীর উদ্বোধন করেন। বসন্তদাদা সুগারইনস্টিটিউটে প্রধানমন্ত্রী ‘সজীব ফসল প্রদর্শনী ক্ষেত্র’ ও পরিদর্শন করেন। অনুষ্ঠানে ভাষণ দিতে গিয়ে প্রধানমন্ত্রী বলেন, গবেষণাকীভাবে আমাদের কৃষকদের সহায়তা করতে পারে, তা আমাদের ভাবতে হবে। চিনির পাশাপাশিআমাদেরকে বাঁশ থেকে আন্তর্জাতিক মান সম্পন্ন পণ্য নিয়েও ভাবতে হবে। প্রধানমন্ত্রীজমির উৎপাদনশীলতা বৃদ্ধির জন্যেও আহ্বান জানান। তিনি এক্ষেত্রে ডাল জাতীয় শস্যেরউল্লেখ করে বলেন, ডালের নিশ্চিত বাজার রয়েছে। প্রধানমন্ত্রী বলেন, আমরা যখন চিনি শিল্পের দিকে তাকাই তখনবৈশ্বিক অর্থনীতিকে উপেক্ষা করতে পারি না। প্রধানমন্ত্রী কৃষকদের কল্যানেভূমি-স্বাস্থ্য কার্ড, সৌর পাম্প ইত্যাদি সহ কেন্দ্রীয় সরকারের নানা পদক্ষেপেরউল্লেখ করেন। প্রধানমন্ত্রী কেন্দ্রীয় সরকারের সাম্প্রতিক সিদ্ধান্তপাঁচশ ও এক হাজার টাকার নোট তুলে নেওয়ার বিষয় নিয়েও আলোচনা করেন। তিনি আশ্বাস দেনযে এক্ষেত্রে কৃষকদের ওপর কর আরোপিত হবে না।